Yulia Tymoshenko

Yulia Volodymyrivna Tymoshenko (, ), née Grigyan (Ukraine: Ґріґян, daripada nama keluarga Latvia "Grigan"),An orange revolution: a personal journey through Ukrainian history oleh Askold Krushelnycky, Harvill Secker, 2006, ISBN 978-0436206238 (m/s. 169) lahir 27 November 1960, adalah seorang ahli politik Ukraine. Beliau pernah menjadi Perdana Menteri Ukraine dari 24 Januari hingga 8 September 2005, dan sekali lagi dari 18 Disember 2007 hingga 4 Mac 2010.Ukraine parliament votes out Tymoshenko's government, Kyiv Post (3 Mac 2010)Press secretary: Tymoshenko vacates premier's post, Kyiv Post (4 Mac 2010) Beliau mendapat tempat ketiga dalam senarai 100 Wanita Paling Berkuasa di Dunia Forbes 2005. Tymoshenko merupakan ketua parti Batkivschyna dan Blok Yulia Tymoshenko.

Yulia Tymoshenko adalah seorang ahli ekonomi dan akademik. Sebelum kerjaya politiknya, beliau merupakan seorang ahli perniagaan yang berjaya walaupun berkontroversi dalam industri gas, menjadi antara jutawan terkaya di Ukraine. Sebelum menjadi Perdana Menteri wanita pertama Ukraine pada 2005, Tymoshenko bersama-sama memimpin Revolusi Jingga.BBC News profile

Tymoshenko bertanding sebagai calon dalam pilihan raya presiden Ukraine 2010, namun tewas kepada Viktor Yanukovych (Tymoshenko mendapay 45.47% undi dalam pusingan keduaUkrainian PM to face old rival in runoff election, Reuters (18 Januari 2010)). Pada mulanya Tymoshenko mencabar keputusan ini, mendakwa ada penipuan undi, (14 Februari 2010)Yulia Tymoshenko's appeal to the people, Tapak rasmi Yulia Tymoshenko (13 Februari 2010) namun kemudian menarik balik rayuannya pada 20 Februari 2010 kerana merasakan mahkamah tidak berniat mencari kebenaran.Ukraine Prime Minister Drops Election Challenge, The New York Times (20 Februari 2010)

Bermula Mei 2010, beberapa kes jenayah dibuka terhadap Tymoshenko. Pada 11 Oktober 2011, sebuah mahkamah Ukraine menjatuhkan hukuman tujuh tahun penjara kepada Tymoshenko selepas beliau didapati bersalah menyalahgunakan jawatannya semasa menjadi broker urus janji gas 2009 dengan Rusia.Ukraine ex-PM Yulia Tymoshenko jailed over gas deal, BBC News (11 Oktober 2011) Sabitan ini  dilihat sebagai "keadilan dilaksanakan secara terpilih di bawah dorongan politik" oleh Kesatuan Eropah dan pertubuhan antarabangsa lain.EU feels let down by Ukraine over Tymoshenko, Euronews (11 Oktober 2011)

Tymoshenko dibebaskan oleh kerajaan Yanukovych pada 22 Februari 2014, di hari-hari akhir "Revolusi Maidan", selepas satu semakan dibuat terhadap kanun jenayah Ukraine yang secara berkesan menyahjenayah tindakan yang membuatkan beliau dipenjarakan. Tidak lama selepas pembebasannya, seorang sekutu Tymoshenko, Oleksandr Turchynov, dilantik sebagai presiden sementara Ukraine, menggantikan Yanukovych, yang melarikan diri dari ibu negara.

 Rujukan 

 Pautan luar 

 Tapak rasmi 

|-

Kategori:Ketua kerajaan wanita
Kategori:Perdana Menteri Ukraine
Kategori:Ahli ekonomi Ukraine
Kategori:Usahawan Ukraine